Meubelfabriek brand in Jhb | Nuus24
Johannesburg - 'n Brand het Maandag by 'n meubelfabriek in Johannesburg se sakegebied uitgebreek, het die stad se nooddienste gesê."Ons het al die mense uit die gebou ontruim; daar is geen beserings nie," het woordvoerder Robert Mulaudzi gesê."Die oorsaak van die brand is nie bekend nie."Hy het gesê die dubbelverdieping-gebou in Marshalltown het omstreeks 10:00 begin brand. Volg Nuus24 op Twitter.
Lees meer oor: brand VOLGENDE OP NUUS24X Gereedskap wat elke huiseienaar benodig - Jou Gesin | Solidariteit WêreldJou Gesin | Solidariteit Wêreld
Tuis › Artikels › Gereedskap wat elke huiseienaar benodig
Gereedskap wat elke huiseienaar benodig
Vrydag, Julie 28th, 2017
Om ʼn huiseienaar te word, is ʼn mylpaal waarna baie strewe.
Om ʼn eiendom te besit gaan egter gepaard met ʼn paar bykomende verantwoordelikhede, soos huisonderhoud. Waarom is onderhoud van ʼn huis so belangrik? “Om twee redes,” sê Adrian Goslett, streeksdirekteur en HUB van RE/MAX in Suider-Afrika. “Die eerste rede is om die waarde van die huis te beskerm, en die tweede rede is om te verseker dat die bewoners van die huis veilig bly. Deur klein reparasies te doen waar nodig sal jou help om groot probleme in die toekoms te verhoed.”
Hy voeg by dat terwyl huisonderhoud ʼn nodige element in eienaarskap van eiendom is, hoef dit nie die huiseienaar baie te kos nie, veral as hy of sy oor ʼn redelike hoeveelheid kennis sowel as ʼn klompie basiese maar belangrike stukke gereedskap in die huis beskik. “Daar is sekere stukke gereedskap wat ʼn absolute noodsaaklikheid in elke huishouding is; gereedskap wat huiseienaars sal help om die algemene, basiese onderhoudstake uit te voer wat van hulle vereis mag word,” sê Goslett.
Hier volg ʼn lys van ʼn paar baie nuttige stukke gereedskap wat in elke huis tuishoort:
Of dit nou is om ʼn los installasie vas te draai, ʼn ligbedekking te verwyder, ʼn nuwe meubelstuk aanmekaar te sit of ʼn gloeilamp te vervang – nuwe huiseienaars sal gou uitvind dat daar baie min onderhoudstake is wat nie ʼn skroewedraaier benodig nie. Op die een of ander stadium sal elke huiseienaar ʼn skroewedraaier benodig, wat dit ʼn essensiële huishoudelike stuk gereedskap maak. Die ideaal is dat huiseienaars ʼn verskeidenheid verskillende groottes van beide gladdekop- en Philips-kopskroewedraaiers besit. Terwyl dit ʼn redelik goedkoop stuk gereedskap is, sal dit spoedig beskou word as ʼn moet-hê item waarsonder die huiseienaar nie kan klaarkom nie.
Nog ʼn basiese stuk gereedskap in ʼn huiseienaar se onderhoudsarsenaal is die hamer. ʼn Goeie hamer sal handig te pas kom wanneer skilderye of foto’s opgehang word. Wanneer die aankoop van ʼn hamer oorweeg word, is die beste en veelsydigste opsie een met ʼn kloukop en antivibrasie-rubbergreep.
ʼn Spiritus- of muurwaterpas
Dit is baie makliker om ʼn rak of kunswerk teen ʼn gelyk oppervlakte te hang met ʼn spirituswaterpas as gids. Terwyl ʼn ervare oog in staat sal wees om items redelik goed op te hang, neem ʼn muurwaterpas die raaiwerk uit die taak en verseker dat die kunswerk of rak met die eerste probeerslag absoluut gelyk is.
Ook genaamd ʼn Stanley-mes, is ʼn kartonmes ideaal wanneer jy verhuis en dose wat deeglik met kleefband toegemaak is, moet oopmaak. Die meeste kartonmesse het ʼn intrekbare lem sodat hulle gestoor of veilig gedra kan word.
ʼn Glasmakersmes is nog ʼn uitstekende mes om in die huis te hê, aangesien dit die ideale stuk gereedskap is om ʼn gebreekte ruit mee te vervang – ʼn absolute noodsaaklikheid vir gesinne met klein seuntjies.
Huiseienaars moet dikwels vasstel hoe groot ʼn sekere area in die huis is voordat hulle ʼn toestel of meubelstuk koop. Om ʼn akkurate manier te hê om die spasie mee te meet sal baie frustrasie voorkom. ʼn Maatband is die ideale stuk gereedskap om seker te maak dat huiseienaars nie ʼn item koop wat nie in die voorgenome spasie pas nie.
Maatbande kom in verskeie lengtes van drie meter en meer. Terwyl ʼn driemeterband perfek is vir die meeste take in en om die huis, sal ʼn vyfmeter- of agtmetermaatband huiseienaars in staat stel om groter spasies in ʼn korter tyd te meet.
Of dit nou is om ʼn kragonderbreking te hanteer of iets te vind wat in ʼn donker ruimte beland het, is ʼn duursame, goeie gehalte flitslig, sowel as ekstra batterye, ʼn moet vir elke huishouding. ʼn Flitslig is nie net nuttig wanneer jy jou weg deur die huis moet vind tydens beurtkrag nie, maar is ook handig wanneer jy herstelwerk in kleiner en donker areas in en om die huis moet doen. Alhoewel aanvanklik duurder, sal hibried-flitsligte wat sonkrag gebruik of herlaai kan word die huiseienaar oor die langtermyn op batterye bespaar.
ʼn Verstelbare skroefsleutel en knyptang
Om ʼn verstelbare skroefsleutel te besit beteken dat verskeie onderhoudstake met slegs een stuk gereedskap aangepak kan word. Knyptange is ook ʼn moet vir elke huiseienaar – die beste opsie is ʼn paar met getande kake wat ʼn beter greep bied.
ʼn Huiseienaar sal ten laaste iets benodig om die gereedskap in te bêre, soos ʼn maklik-om-te-dra gereedskapkas. Om al die gereedskap wat die meeste gebruik word op een plek te hou, maak dit makliker om te vind en te bêre.
Goslett sluit af deur te sê dat om voorbereid te wees en die regte gereedskap te besit, enige onderhoudstaak baie makliker sal maak om te hanteer.
Al hoe minder en minder intiem
Karen van der Berg Indien daar een klagte is wat die heel meeste deur huweliksberaders aangehoor word, is dit: “Ek en my maat is te min intiem.” En dit is meestal mans wat daaroor kla. So vertel Raymond Fourie, ʼn huweliksberader van Bellville. Die belangrike vrae waarop ons dus antwoorde ... Lees meer
Hoe tuisskool in praktyk werk
Ronéll van Rooyen Elke gesin het sy eie unieke tuisskoolreis. Elkeen vind sy eie pad. Elkeen het sy eie getuienis van rowwe see of stille waters. Elke mamma het haar eie storie om te vertel en ek gaan myne vertel, maar ek gaan probeer om ook praktiese idees aan ander ... Lees meer
Marli Naidoo Ons leef in ʼn era waar tegnologie ʼn groot deel uitmaak van ons daaglikse omgang. Ons laat om verskillende redes toe dat ons kinders televisie, rekenaars, selfone ens. gebruik – om hulle besig te hou, of om hulle van tegnologie te leer. Ons gebruik ook hierdie skerms vir ... Lees meer
1 2 3 … 134 Volgende »